ไม่น่ามีเกมบาสเกตบอลเกมไหน ที่บรรยากาศจะคึกคัก
เท่าเกมที่เรากำลังจะได้เห็น
ฝรั่งเศสสถิติ 2-0 เยอรมนีสถิติ 2-0
ในรอบแบ่งกลุ่ม
ใครชนะก็เป็นแชมป์กลุ่มไปเลย
ทั้งสองทีมต่างพยายามขึ้นเป็นอันดับหนึ่งของกลุ่ม ในปารีสเกมส์สัปดาห์หน้า
ชโรเดอร์ฉกบอลได้ แล้วลากยาวข้ามสนามไปหย่อนลงห่วง
ชโรเดอร์ส่ง วากเนอร์ชู้ตสามแต้ม…
สวยครับ ฟอร์มมาตั้งแต่ต้นเกม
เยอรมนีกำลังเร่งทำแต้มทิ้งห่าง
วากเนอร์กระโดดชู้ตข้ามหัว
เยอรมนีเปิดเกมใส่ฝรั่งเศสไม่ยั้ง
สู้เว้ย สู้ๆ
คิดบวกไว้ ทุกคนต้องคิดบวกไว้
สู้มัน สู้ๆ
เยอรมนีนำประเทศเจ้าภาพไปถึง 21 แต้ม
แทบไม่น่าเชื่อ
(ครึ่งเวลา ฝรั่งเศส 27 เยอรมนี 48)
พวกเรามาที่นี่ทำไม เราต้องการอะไร
ต้องการเหรียญทองเหรอ
เราไม่รู้ว่าเราต้องการอะไร
เราโดนเล่นงานยับ
ไม่มีใครหาช่องว่างได้เลย
ไม่มีใครทำแต้มได้เลย
เจอสกรีนใส่หน้าตลอดเวลา
พวกนั้นสลับตำแหน่งตลอด ไม่มีใครตอบโต้กลับ
เรากดดันกันเองไปแล้วครึ่งสนาม เราไม่รู้จะบุกยังไง
เราไม่รู้ว่าจะสลัดพิคแอนด์โรลยังไง
เราอยากได้เหรียญทองโอลิมปิก คงได้อยู่หรอก
ปีที่แล้วเราโดนยำเละ ปีนี้ก็ไม่ต่าง
ปีนี้เราก็โดนยำเหมือนเดิม
พวกมันหัวเราะเยาะเราแล้ว
แต่ไม่มีใครตอบโต้เลย
เราเฉย
แย่งบอลมา แต่เจอกำแพง
โดนประกบเดี่ยว
ส่งบอลสามครั้งก็โดนดังก์ไปสามครั้ง
เล่นให้คมหน่อย
ส่งลูก สวิง
เราไม่เหมือนทีมนี้ เราเก่งกว่า แบบนี้ไม่โอเค
ทุกครั้งที่เราชนะ เราชนะเพราะโชคช่วย เพราะเล่นกับทีมที่อ่อนกว่า
ถ้าเราอยากชนะทีมแบบนี้ เราต้องสามัคคีกัน
ไม่ใช่เล่นแบบนี้
บ้าเอ๊ย
(Court of Gold: บาสเกตบอลโอลิมปิก)
ผมหัวเสียที่พวกเขาเล่นงานเรายับขนาดนั้น
พวกเขามาเพื่อบี้เรา และก็ทำสำเร็จ
เราจะตอบโต้แล้วสวนกลับไปได้ไหม
ผมว่าเขาต้องได้ระบายอารมณ์ช่วงพักครึ่ง
เพราะว่ามันสมควรอยู่ และมันได้ผล
เขาเป็นคนที่มีอิทธิพลต่อทีมมากกว่าคนอื่น
บาทูม ชู้ต ไม่พลาดเป้า
สิ่งที่เราพยายามปลูกฝังและแสดงออก กับทีมชาติฝรั่งเศส
มาจากการเสียสละและหัวใจนักสู้
ผมว่านั่นควรเป็นจุดแข็งหลักๆ ของเรา
ถ้าเราแพ้เกมนี้ ก็ไม่มีผลอะไรอยู่ดี
เราจะยังได้เข้ารอบก่อนรองชนะเลิศ
แต่อย่างน้อยก็อยากเล่นให้มันดีๆ หน่อย
สู้ให้เต็มที่ อัดฝ่ายตรงข้าม จะได้เอาจังหวะแบบนั้นไปใช้ในเกมหน้า
การต่อสู้คือเหตุผลที่เรายังไปต่อ มันคือสิ่งที่ให้โอกาสเรา
โดยเฉพาะที่ระดับนี้
เยอรมนี… ถ้าไม่เก่งจริงคงไม่ได้แชมป์โลก
แชมป์โลกไม่ใช่ว่าเป็นกันได้ง่ายๆ
วากเนอร์
ฟรันซ์ วากเนอร์
พวกเขาเก่งกว่าเรา
เราสู้กลับ แต่ว่ายังสู้ได้ไม่ดีพอ
ในเกมนั้น พวกเขาอยากชนะมากกว่าเรา
และพวกเขาได้สอนบทเรียนสำคัญให้กับเรา
เพราะทีมไหนเล่นแบบนั้นได้ ก็ชนะได้ทุกทีม
คำถามคือพวกเขาจะเล่นเกมรุกยังไง
เหมือนยังหาคำตอบไม่เจอ
(ลีล ฝรั่งเศส)
โดมิโนว่ะ
สิบ
(แบม อเดบาโย เซ็นเตอร์ ทีมชาติสหรัฐฯ)
ผมตั้งกฎให้เราต้องเล่นกันจริงจัง
ต้องมีบทลงโทษอะไรสักอย่าง
ใครได้คะแนนน้อยที่สุดต้องวิดพื้น 15 ครั้ง
คุณดูไหล่เขาก็น่าจะรู้
หมอนี่วิดพื้นมาเยอะ
วิดพื้นมาหนักเลย
ไม่จริงน่า
พูดออกมา
- ไหนว่าไงวะ - เชี่ย
พูดได้ก็พูดไปดิ
- ไงล่ะ - วิดพื้นอีกแล้วเรอะ
- ฉันวิดไป 15 ครั้ง - หมอนี่ชนะ
บ้าบอคอแตก
ไม่เอาน่า
เกือบหลับแต่กลับมาได้
(ปารีส 2024)
(สนามกีฬาปิแอร์ โมรอย ทางเข้าสนาม)
นัดที่น่าจับตามองที่สนามปิแอร์ โมรอย
สหรัฐฯ เจอเซาท์ซูดาน
สำหรับทีมสหรัฐฯ ประเด็นใหญ่สุดคือการแบ่งเวลาเล่น
โดยเฉพาะเจย์สัน เททัม
ผู้เล่นระดับออลเอ็นบีเอ แชมป์คนล่าสุดที่ไม่ได้ลงเล่นสักนาทีในเกมแรก
หนึ่งในผู้เล่นที่ประสบความสำเร็จที่สุดในเอ็นบีเอ
จึงไม่แปลกที่เรื่องนี้กลายเป็นประเด็นใหญ่
แต่ใครจะไปคาดคิดว่าเควิน ดูแรนท์
จะโชว์ฟอร์มขั้นเทพในโอลิมปิกปีนี้ ให้เราได้เห็นเป็นบุญตา
ผู้เล่นทั้ง 12 คนนี้ช่วยให้เราชนะได้ทุกคน
สิ่งสำคัญคือเมื่อไหร่ก็ตามที่คุณได้โอกาส
คุณต้องพร้อมแสดงฝีมือเต็มที่ ไม่งั้นเราก็ส่งผู้เล่นระดับหอเกียรติยศอีกคนลง
และนั่นคือจุดแข็งของทีม
แบมเป็นหนึ่งในคนที่น่าประทับใจที่สุด ที่ผมเคยร่วมงานด้วย
เขาเชื่อมั่นในสิ่งที่ตัวเองทำ
แต่เขาก็เต็มที่กับทีมด้วย
และนั่นคือพลังที่เข็มแข็ง
ทุกครั้งที่เขาเดินเข้าห้องมา เขาจะแตะมือทักทายคนทุกคน ไม่เคยพลาด
สำหรับแบม ทุกวันคือวันที่ดี
เขาคือซูเปอร์สตาร์ เขาเป็นออลสตาร์ของเอ็นบีเอ
เขาเคยได้เหรียญทองในปี 2021
แต่ถ้าพูดถึงทัศนคติ เขาเป็นคนที่ทำงานหนักและถ่อมตัว
แบมเป็นนักบาสเอ็นบีเอที่เล่นได้หลายตำแหน่ง
เวลาที่จะจัดทีมไปแข่งโอลิมปิก
คนที่เราต้องการคือคนที่เล่นได้หลายบทบาท
และต้องไม่ยึดติดว่าตัวเองต้องได้ถือบอล
แต่ก็ยังสร้างผลกระทบต่อเกมได้
และแบมก็เป็นหนึ่งในนั้น
เขากันผู้เล่นทุกคนบนโลกนี้ได้
จริงๆ นะ เขากันใครก็ได้
แถมเวลาลงสนามก็ทำแต้มได้เกิน 20 แต้ม
เก็บรีบาวด์ได้เกินสิบครั้งต่อเกม
เขาอาจเป็นหนึ่งในนักบาส ที่ถูกประเมินความสามารถต่ำที่สุดแล้ว
ผมบอกกับแม่เขาว่า "คุณต้องภูมิใจในตัวเขาตอนนี้
และต่อจากนี้
เพราะว่าเขา… ทำสำเร็จถึงขนาดนี้
และฟอร์มยังไม่ตกเลย
ในฐานะนักบาสเกตบอล"
เขาไปไหนแล้ว อ๋อ อยู่นั่น แบมลูกฉัน
- บอกไปเลยว่าเขาต้องเชียร์ทีมไหน - ผมเองก็คิดอยู่
- นี่เสื้อกีฬาฉัน - งั้นต้องเชียร์ทีมสหรัฐฯ นะ
หมายเลข 13 แบม อเดบาโย
เย่
ตอนอายุ 12 ไม่มีใครคิดหรอก
ว่าผมจะได้มาแข่งโอลิมปิกเป็นครั้งที่สอง
และแม่ผมจะได้นั่งดูข้างสนามแบบนี้
ผมคงไม่มีวัน…
นี่คือผลลัพธ์จากความเหนื่อยยากของแม่ผม
เร็วเข้า เอาให้ได้
เซาท์ซูดานกำลังจะขึ้นนำเป็นครั้งแรก เชย็อกลุยถึงห่วง เก็บสองแต้ม
ดูสิ
เขาทำบอลหลุด
แบม นายลง
เยี่ยม
มันเป็นเครื่องเตือนใจว่าเรามาจากศูนย์
จากศูนย์จริงๆ
คะแนนเสมอกันที่สิบ
แบม อเดบาโย, แอนโทนี เอ็ดเวิร์ดส์, จรู ฮอลิเดย์ ตบเท้าลงสนาม
พวกเขาต้องหยุดเกมฝั่งนั้นให้ได้
ผมโตมาในชนบทของนอร์ธแคโรไลนา
- เอาเลย - อเดบาโยแย่งลูกมาได้
นั่นแหละ
ตั้งเกมรับดี
ผมกับแม่มีเงินให้ใช้แค่ปีละ 12,000 ดอลลาร์
บ้านเราคือเทรลเลอร์ตู้เล็กๆ เราฝ่าฟันสู้ชีวิต
เอ็ดเวิร์ดส์ส่งให้ อเดบาโยยัดลงห่วง
แม่ผมขับรถไม่เป็น ก็เลยเดินไปทำงานทุกวัน
ไม่ว่าจะฝนตก หิมะตก หรืออากาศหนาว…
ไม่ว่ายังไงแม่ก็ไปทำงาน
- อเดบาโยโชว์สกิลชู้ตไกล - เยี่ยม สามแต้ม
แม่จะคอยซักรีดชุดนักเรียนผมให้พร้อมใส่เสมอ
พอผมตื่นมา ก็แค่แปรงฟัน อาบน้ำ
กินข้าวเช้า แล้วก็ออกไปโรงเรียน
แม่ทำแบบนั้นทุกวันจนผมอายุ 16
สหรัฐฯ นำห่างสุด 20 แต้ม
และจบครึ่งแรกด้วยการนำ 19 แต้ม
ตอนเป็นเด็ก เวลามองสิ่งต่างๆ รอบตัว
เราจะเริ่มเห็นเองว่า
"โห บ้านคนนี้เป็นแบบนี้" หรือ "คนนั้นขับรถแบบนั้น"
"เราไม่มีรถสักคัน บ้านเราไม่ใช่แบบนั้น"
มันทำให้ผมโตกว่าเด็กในวัยเดียวกัน
เพราะผมต้องยอมรับว่า "ไม่มีของพวกนั้นก็ไม่เป็นไร"
แม่ผมดูแลให้ผมมีข้าวกิน ให้ผมได้เป็นตัวเอง
ได้เป็นเด็กตามประสาเด็ก
ไวท์เบียดไปตามสกรีน โยนลูกขึ้นสูง
อเดบาโยทะยานมากลางอากาศ
สิ่งที่แม่ผมต้องผ่านมามันไม่ใช่เรื่องง่าย และการได้เห็นแม่มาเชียร์ที่ลีล…
ผมต้องการแค่นั้นแหละ
ผมต้องการกำลังใจแค่นั้นเลย
ผมโตมาในเทรลเลอร์ตู้เล็กๆ กับแม่
แต่ตอนนี้เราได้มาโอลิมปิก
บอกเขาหน่อยว่าเราชอบเพลงแบบนี้แหละ
อเดบาโยอยู่ในเขต ฮุคช็อตลงไป
สหรัฐฯ พยายามทำแต้มให้ได้มากที่สุด เพื่อทำคะแนนส่วนต่าง
ต้องลุยจนถึงที่สุด
ว้าว ของหวานตบท้ายครับ
ทีมสหรัฐฯ เล่นเหมือนเปิดคลาสสอนพิเศษ รอบน็อกเอาต์
ชนะด้วยคะแนนเฉลี่ย 21.3 แต้ม
เยอะมากนะ
มีแปดทีมที่จะได้ผ่านเข้ารอบน็อกเอาต์
และถ้าคุณผ่านรอบก่อนรองชนะเลิศไปได้
อย่างน้อยๆ คุณก็จะได้ชิงเหรียญทองแดง
นี่แหละที่เริ่มน่าสนใจ
เหลือแค่แปดทีม และพอดูแต่ละทีม
ทุกทีมมีซูเปอร์สตาร์ทั้งนั้น
ไม่มีทีมที่พอจะเอาชนะได้ง่ายๆ เลย
อะไรก็เกิดขึ้นได้ในรอบน็อกเอาต์
แต่เอาดีๆ คุณจะกล้าเดิมพัน ข้างทีมที่ไม่ใช่สหรัฐฯ จริงเหรอ
เราไม่รู้สึกกลัวทีมสหรัฐฯ เลย
เราตั้งตารอความท้าทายด้วยซ้ำ
บทมันไม่ได้เขียนมาให้เราชนะเสมอไป
เรารู้ว่าทุกทีมสามารถเอาชนะเราได้ ดังนั้นเราต้องไม่ประมาทและเตรียมพร้อมเสมอ
นี่เป็นการแข่งขันแบบแพ้คัดออก เพื่อไปสู่เหรียญทอง
ง่ายๆ แค่นั้น
คุณต้องชนะ
วันอังคารนี้มีแปดทีม สี่เกม
คุณคิดว่าเกมไหนในรอบก่อนรองชนะเลิศ ที่ยังไงก็ต้องดูให้ได้
แคนาดากับฝรั่งเศส ต้องมันแน่ๆ
คือฝรั่งเศสเล่นดีเหรอ
เป็นคำถามที่ดีนะ
- ที่ผ่านมาเล่นไม่ดีนะ - ที่ผ่านมาค่อนข้างเละเทะ
ทีมฝรั่งเศสอยู่ในจุดที่สับสนวุ่นวายมาก
เมื่อไม่กี่วันก่อนก็โดนเยอรมนีถล่มยับ
หลังเกม อีวาน ฟูร์นิเยร์พูดว่า "ทุกวันนี้ เกมรับที่ดีที่สุดคือเกมรุก"
"เราไม่เล่นแบบยุค 90 หรือ 2000 แล้ว
แบบที่วางเกมรับไว้ครึ่งสนาม เกมรุกต่างหากคือหัวใจสำคัญ"
เขาตั้งคำถามกับปรัชญาของแวงซองต์ โกเลต์
"แล้วผมก็คิดว่าเราขาดพื้นฐานสำคัญ"
ว้าว โอเค อีวาน
อีวานเป็นคนที่มุ่งมั่นกับการแข่งขันมาก
เป็นคนประเภทที่อยากชนะให้ได้
บางคนอาจเป็นประเภทนักฆ่าไร้เสียง
แต่เขาไม่ใช่แบบนั้น เขาบู๊กว่า
เขาไม่กลัวนาทีสำคัญ
อีวาน ฟูร์นิเยร์อยากเป็นคนชู้ตลูกตัดสินทุกครั้ง
เขาคิดว่าเขาทำได้ และคุณก็เชื่อว่าเขาทำได้
เขาไม่กลัวอะไรเลย นั่นแหละที่ผมชอบในตัวเขา
เขาไม่กลัวนาทีสำคัญ เขาจะรับลูกไว้แล้วเล่น
ถ้าเราอยากไปให้ไกลในทัวร์นาเมนต์นี้ เราก็ต้องการคนแบบนี้
คนพากันพูดเรื่องที่เราโดนถล่มในเกมที่แล้ว
แรงกดดันไม่เหมือนในเกมทั่วไป เพราะเราเล่นในบ้าน
และทั้งหมดขึ้นอยู่กับว่าเราจะลุยไหวไหม
จะกล้าพอที่จะ…
สู้กับทัวร์นาเมนต์ สู้กับแรงกดดันและทุกสิ่งทุกอย่างไหม
การโยนความผิดไปมาก็ไม่มีประโยชน์
ทุกคนต้องมองตัวเองบ้าง
เราสัมผัสได้ว่าคนทั้งประเทศตื่นเต้น
นี่คือโอกาสที่ชีวิตนึงจะมีสักครั้ง สิ่งสำคัญคือเราต้องมีสติ
และในขณะเดียวกันก็ต้องทุ่มให้หมดหน้าตัก
อะไรที่ผ่านไปแล้วก็ปล่อยมันไป ยังไงเราก็อยู่ในจุดที่เราต้องการ
นี่คือรอบน็อกเอาต์
ไม่มีพื้นที่สำหรับความผิดพลาด
เมื่อวานนี้ อีวาน ฟูร์นิเยร์ให้สัมภาษณ์ว่า
ในบางครั้ง เกมรับที่ดีที่สุดก็คือเกมรุก
คุณคิดว่าทั้งทีมเข้าใจและยอมรับแนวทางนี้ไหม
คุณมีความเห็นยังไงกับคำพูดนี้
ก่อนอื่นเลย ทีมเราไม่ได้มีแค่อีวาน ฟูร์นิเยร์
อีวาน ฟูร์นิเยร์เป็นแค่ผู้เล่นหนึ่งคน
นั่นเป็นคำพูดที่น่าเสียใจและไม่อาจยอมรับได้
เขาต้องรับผิดชอบในสิ่งที่พูด
ดังนั้นให้เขาอธิบายเองก็แล้วกัน
สิ่งที่อยากพูดผมก็พูดไปหมดแล้ว และไม่ขอออกความเห็นใดๆ อีก
ผมยืนยันในสิ่งที่ผมพูดไป
ผมเสียใจนะที่แวงซองต์รู้สึกแบบนั้น
ผมไม่ได้ตั้งใจให้…
ผมไม่อยากให้เขาเข้าใจผิด ผมแค่อยากให้เราไปต่อได้
เจตนาเดียวของผมคืออยากให้เราชนะ
ผมไม่รู้ว่าเมื่อวานเราทำได้กี่แต้ม
เจ็ดสิบเอ็ด
แค่ 71 แต้ม ไม่พอให้เราเอาชนะใครในเกมต่อๆ ไป
เขาอยากทำผลงานให้ดีกว่านี้ เขารู้ว่าตอนนี้คือเวลาที่ต้องสร้างความแตกต่าง
ผมรู้สึกดีนะที่แฟนๆ สนับสนุน
แต่ว่ามันก็มีแรงกดดัน
ที่มากับแรงสนับสนุน
ผมเล่นให้เขามาตั้งแต่ปี 2014
ผมว่าเขาก็โอเคนะ
ผมไม่ได้รู้สึกว่ามีแรงกดดันอะไรเพิ่มเติมจากเขา
เราพยายามโฟกัสกับสิ่งที่อยู่ตรงหน้า สู้กันไปทีละเกม
และที่ผ่านมา… เราก็ค่อนข้างโอเค
เราเป็นคนแคนาดา ต้องพูดฝรั่งเศสด้วยครึ่งนึงนะ
ประเทศเราใช้สองภาษา
ผมไม่ได้พูดสองภาษาน่ะสิ ที่รู้ก็มีแค่
"บองชูร์ เฌอมาแปลดิลลอน กอมมองตาแปลตู"
ฟังดูดีนะ แต่ไม่รู้เลยว่าพูดอะไร
ถ้าเขาถามกลับมาก็พูดได้แค่ว่า "ซาวาเบียง เอตัว"
นั่นไง โชว์ออฟแล้ว
แล้วก็ "ปุย-เฌอะอาเลโอตัวเล็ต" ขอไปห้องน้ำได้ไหม
ได้แค่นี้
ขอดื่มฉลองให้กับคนสำคัญของวันนี้ แจ็กซ์ บรูคส์
ขอบคุณนะดิล ขอบคุณที่ชวนพวกเรามา
และขอบคุณที่ให้เราได้มีส่วนร่วม
เรารู้สึกพิเศษมาก ที่ได้มองดูความฝันในโอลิมปิกร่วมกันกับนาย
แล้วจะเชียร์ให้นายคว้าเหรียญทองนะ เพื่อนยาก
- ดื่ม ทุกคน - ดื่ม
ผมว่ามีคนเข้าใจผมผิดเยอะ
ในสนาม ผมเล่นแบบที่ทำให้ทุกคนกลัว แบบว่า
"เฮ่ย หมอนี่สาดคำพูดมาก่อนเลย
พูดจากวนส้นใส่หน้า ไม่สนใจอะไรทั้งนั้น"
แล้วพอออกจากสนาม ผมก็กลับมาเป็นตัวเอง เป็นดิลลอน บรูคส์
เป็นคนง่ายๆ สบายๆ ที่ชอบอยู่กับครอบครัวกับเพื่อนฝูง
สมัยหลานเป็นเด็ก ป้าเคยพาไปดูเกมของทีมแรปเตอร์ส
หลานเป็นเด็กประเภทที่ไม่ค่อยอยู่สุข
แต่ตอนนั้นเขานั่งจ้องเลย
เขาแบบ… หลานตั้งใจสุดๆ แล้วก็อยากได้โปรแกรมการแข่งมาก
- ทุกครั้ง - ทุกครั้ง ต้องได้โปรแกรมการแข่ง
แล้วคืนนั้นก็จะนั่งอ่านโปรแกรมการแข่งบนเตียง
ทั้งที่ปกติไม่อ่านหนังสือ แต่จะอ่านโปรแกรมการแข่ง
แล้วก็จดจ่อสุดๆ
เวลาดูเกม ยุคนั้นทีมแรปเตอร์สมีวินซ์ คาร์เตอร์
ฉันล่ะชอบเวลาที่เขานั่งนิ่งๆ
ผมจะนั่งนิ่งๆ เวลาดูบาสกับดูทอย สตอรี่
- อ๋อใช่ ทอย สตอรี่ - ทอย สตอรี่
- เขารักวู้ดดี้ - ผมรักวู้ดดี้
ผมไม่สนหรอกว่าใครจะคิดยังไงกับผม ผมเป็นตัวของผมแบบนี้
ผมสร้างตัวเองให้เป็นนักบาสแบบทุกวันนี้ และผมจะเติบโตไปอีกเรื่อยๆ
เมื่อสองปีก่อนตอนที่ลงสนาม
ลูกด่ากราดใส่จามาล แม็กลอยร์
- อ๋อใช่ - แล้วก็ตะคอกใส่เขา
- แบบว่า "นี่บ้านฉันโว้ย" - ใช่
จามาลพูดอะไรสักอย่างกลับไป
ตอนนั้นแม่นั่งอยู่ขอบสนาม แล้วลูกก็มองมาที่แม่แบบ "ใช่ไหมแม่"
แม่แบบ…
จำได้
วันนั้นสนุกดี
เกมนั้นเราชนะนะ
เป็นวันที่ดี
นี่เป็นช่วงเวลาพิเศษ ขอบคุณทุกคนที่มากันวันนี้
ผมมีความสุขมาก
และดีใจที่ได้เห็นหน้าทุกคน
(อินเซ็ป)
(อินเซ็ป ปารีส ฝรั่งเศส)
การย้ายไปอินเซ็ปในช่วงที่เหลือของทัวร์นาเมนต์ มีความหมายกับเรามาก
นี่คือฐานของเรา เราเคยมาที่นี่ตั้งแต่เด็กๆ
ซึ่งช่วยให้เราจดจ่อกับสิ่งที่เราต้องทำ
เรามีเวลาอีกสามวัน ก่อนจะแข่งรอบก่อนรองชนะเลิศ
รู้สึกดีที่ได้มาที่นี่ อินเซ็ปเป็นเหมือนบ้าน
อินเซ็ปคืออะคาเดมี สำหรับนักกีฬาชั้นเลิศในฝรั่งเศส
เป็นที่ที่เหมาะกับวัยรุ่นที่กำลังจะเป็นนักกีฬาอาชีพ
เพราะคุณจะได้เจอ กับนักบาสที่เก่งที่สุดของฝรั่งเศส
ที่มาฝึกซ้อมที่นี่ทุกวัน
การได้กลับมาที่นี่ เหมือนได้ย้อนกลับไปในวัยเด็ก
นี่คือเหตุผลที่ผมชอบเล่นให้ทีมชาติ
มันให้ความรู้สึกที่ต่างออกไป ให้พลังงานที่ต่างออกไป
เรารู้ว่าเรามาที่นี่เพื่ออะไร
เรารู้ว่าเราทำอะไรได้ ลงสนามแล้วลุย
รู้สึกเหมือนได้ย้อนกลับไปสมัยที่อายุ 13 หรือ 15
แล้วก็รู้สึกดีเพราะที่นี่ให้บรรยากาศแบบครอบครัว
บรรยากาศที่เราอยากให้มีในทีมชาติ
ผมว่ามันส่งผลต่อเกมในสนามด้วย
พ่อกับแม่ผมก็เจอกันที่นี่แหละ
พวกเขาเป็นนักยูโดทั้งคู่
พ่อผมได้เป็นหัวหน้าโค้ชทีมชาติ
ผมโตขึ้นมาโดยคลุกคลีกับที่นี่ กับนักกีฬา
ได้ใช้ชีวิตในบรรยากาศแบบนี้
เป็นที่ที่ผมได้เจอภรรยาด้วย
ที่นี่ก็เลยมีความหมายพิเศษสำหรับผม
คิดว่าทีมแคนาดาต้องทำยังไงถึงจะชนะ
บอกตามตรงนะ พอถึงตอนนั้น ผมว่าเราไม่ควรสนใจว่าต้องแข่งกับใคร
เราต้องสนใจที่ตัวเอง สนใจการเตรียมพร้อม
ความสามัคคี ความเชื่อ
ทำทุกอย่างให้ดีก็พอ
แคนาดายังมีโอกาสอยู่
แนชได้บอล
แนชจะบุกไปข้างหน้า
และบอล… ก็หลุดมือไปจากเขา
ออกนอกสนาม ฝรั่งเศสได้ครองบอลต่อ
เหมือนเตะตัดขาครับ
เราเคยชนะรอบแบ่งกลุ่มในโอลิมปิก เราชนะเซอร์เบียที่แกร่งมาก
การได้เป็นแชมป์กลุ่ม ทำให้เราเชื่อมั่นและมีความหวัง
แต่พอเข้าสู่รอบก่อนรองชนะเลิศ เราเจอกับฝรั่งเศสแล้วก็แพ้
และจบเท่านี้ หมดเวลาการแข่ง
ฝรั่งเศสคว้าชัยชนะเหนือแคนาดา
และผ่านเข้าสู่รอบรองชนะเลิศ
สถานการณ์ตอนนี้คล้ายกับตอนนั้นจนน่าขนลุก
และเรารู้สึกว่านี่คือโอกาสให้เอาคืน
แคนาดาเป็นแชมป์กลุ่มแบบไร้พ่าย แล้วต่อไปต้องเจอกับฝรั่งเศส
ที่ต่างจากครั้งก่อนคือรอบนี้แข่งในฝรั่งเศส
ซึ่งจะเป็นปัจจัยใหม่และความรู้สึกใหม่
บรรยากาศในสนามคึกคักแน่นอน แคนาดาต้องสยบแรงกดดันจากคนดูให้ได้
เป็นการเสียสละที่ไม่น่าเชื่อของนักกีฬายุคนี้
ดูจากแววตาแล้วรู้เลยนะ เขาเจ็บใจ
ปวดใจ
ปกติแล้วเป็นสิ่งที่ไม่ควรทำเวลาฉลองนะ
เหมือนว่าตอนนั้นพวกนายชนะเซอร์เบีย แล้วรู้สึกอินมาก
น่าจะเป็นชัยชนะที่ดีที่สุดแล้ว
สักวันหนึ่งเราอาจต้องเอามาดูใหม่ เพื่อเรียนรู้
แต่ฉันไม่อยากให้เรารู้สึกอินไปกับอารมณ์ตอนนั้น
ไม่อยากให้มันมากระทบการแข่งนัดต่อไป
เราเข้าสู่สงครามและ…
คนเราทำพลาดกันได้
และเมื่อทำพลาด
เราต้องยอมรับอย่างตรงไปตรงมา ถึงจะเกิดการเรียนรู้
ตอนนี้เกมนี้สำคัญกว่าเราไม่ว่าจะคนไหน
และเราต้องเข้าใจว่ารอบก่อนรองชนะเลิศ
อาจเป็นหนึ่งในเกมที่ยิ่งใหญ่ที่สุด
ที่เราเคยเล่นมาด้วยกัน
โดยเฉพาะในโอลิมปิก
ในเกม 40 นาที เราอาจชนะหรือต้องกลับบ้านก็ได้
ดี ดูองศาแล้วส่ง
เข้าตำแหน่ง
เกมกับฝรั่งเศสนัดนี้ต้องยิ่งใหญ่แน่
พลังงานพุ่งพล่าน
ความคลั่งไคล้จากแฟนๆ จะหลั่งไหลมา
เราต้องพร้อมรับมือ
ผมชอบนะ นี่น่าจะเป็นเกมที่ผมชอบที่สุด การได้เล่นในฝรั่งเศส
กับทีมฝรั่งเศส ในโอลิมปิก ผมมีชีวิตอยู่เพื่อเกมนัดนี้แหละ
เรามีกลุ่มผู้เล่นที่ยอดเยี่ยม พร้อมสร้างประวัติศาสตร์
และจะเป็นที่จดจำไปอีกนาน
ทีมชุดนี้มุ่งมั่นมาก และทุกคนก็คิดเห็นตรงกัน
เราต้องมีความสามัคคี โดยเฉพาะในฟีบา
เราต้องเล่นประสานกัน และผมว่าเราเล่นได้แบบนั้นแล้ว
หลายคนในทีมเรารู้บทบาทตัวเอง และเล่นตามบทบาทได้ดี
ไม่มีใครรู้ว่าเมื่อไหร่เราต้องพึ่งคนไหน หรือเมื่อไหร่ที่คนนั้นต้องขึ้นมานำทีม
แต่เราต้องมีทีมที่ทุกคนเข้าใจบทบาทตัวเอง และพร้อมอยู่เสมอ
ผมเชื่อว่าคนคนนั้นอาจเป็นใครก็ได้ เราไม่มีทางรู้หรอก
เรารู้ว่าไชกับจามาลจะเป็นตัวนำทีม
และเรารู้ว่าลูสามารถเข้ามาคุมเกมตอนไหนก็ได้
ผมเองก็เข้ามาคุมเกมและลุยไปกับคนนั้นได้
จัดรูปแบบฮอร์นส์
ถ้าเราอยากไปให้ถึงรอบชิงเหรียญทอง เรามีโอกาสแค่เกมเดียว 40 นาที
กับทีมฝรั่งเศส ในฝรั่งเศส
ในโอลิมปิก… นั่นแหละคือความฝัน
ไม่ขออะไรไปมากกว่านี้
เอาล่ะ
สิ่งหนึ่งที่เราทำได้ดีมากคือกดดันคนถือบอล
และเราต้องไม่… เราต้องกดดันให้ได้ทั้งเกม
ที่เราต้องทำคือ แย่งบอลโดยไม่ทำฟาวล์ เข้าใจนะ
- แล้วก็รีบาวด์ - ขอบคุณ
- แคนาดานับสาม หนึ่ง สอง สาม - แคนาดา
ใครเป็นคนรับหน้าที่ป้องกันเวมบี้ หรือว่าจะเป็นหลายคนสลับกัน
เราจะใช้หลายคนช่วยกัน
เริ่มจากดิลลอน แล้วค่อยว่ากันอีกที
ดิลลอนเป็นผู้เล่นเกมรับที่เก่งมาก เขาพร้อมรับความท้าทายนี้
เขาจะทำได้โดยไม่ฟาวล์ เขาจะโชว์ฟอร์มให้เห็น
รูปร่างของเขาจะช่วยเราได้มาก
เขาจะรับมือกับการกระทบกระทั่งยังไง
คุณบอกผมสิ
- คุณพูดถึง… - โน้มตัว โยกหลบ ดันให้ร่วง
คุณพูดถึงความภูมิใจที่ได้เล่นเกมรับ ได้หยุดผู้เล่นที่เก่งที่สุดคนนึงของโลก
- แล้วทีมคุณมีใครบ้าง - เรามีผู้เล่นเก่งๆ หลายคน
มีตัวแปรสำคัญหลายคน ที่สามารถขึ้นมาคุมเกมเมื่อไหร่ก็ได้
ผมว่าเพื่อนในทีมพร้อมแสดงฝีมือเมื่อเวลามาถึง
และสิ่งเดียวที่อยู่ในหัวเราคือชนะเกมนี้ให้ได้
- ขอบคุณ ดิลลอน - ขอบคุณมาก
สมบัติชาติของแท้
(อินเซ็ป)
(ฝรั่งเศส)
การได้เล่นเพื่อประเทศ แตกต่างจากการเล่นให้ทีมหรือสโมสรหรือเมือง
และผมรู้ถึงแรงกดดันที่เรามีและที่ผมมี
ผมชอบแรงกดดันนั้น
ตอนนี้ผมอายุมากที่สุดในทีม
เคยมี… เคยมีคนบอกผมว่า ครั้งแรกที่ผมได้เล่นในทีมชาติน่ะ
ตอนนั้นเขาเพิ่งสองขวบ
แต่ตอนนี้ผมก็ยังเล่นอยู่ เพราะมันคือความรู้สึกที่พิเศษมาก
ที่ได้แบกชื่อประเทศไว้บนอก
ได้ใส่ชุดกีฬาสีน้ำเงิน ได้เล่นเพื่อฝรั่งเศส
พ่อผมเป็นนักบาส ก็เหมือนผมเดินตามรอยเท้าพ่อ
ถ้าได้เห็นลูกชายเล่นในเอ็นบีเอ
ในโอลิมปิก เวิลด์คัพ ได้เป็นกัปตันทีมชาติฝรั่งเศส
ผมนึกภาพไม่ออกเลยว่าเขาจะภูมิใจแค่ไหน
พ่อเสียตอนที่ผมอายุได้สามขวบ
เส้นเลือดในสมองแตกกลางสนามบาสในปี 1991
ตอนนั้นผมกับแม่นั่งอยู่ที่อัฒจันทร์
เป็นช่วงเวลาที่โหดร้ายมาก กว่าจะผ่านมาได้
ผมคงไม่มีวันเข้าใจว่าทำไมผมถึงเล่นบาส
ทำไมแม่ถึงให้ผมเล่น เพราะถ้าผมเองเจอเรื่องแบบนั้น
ผมคงทำใจให้ลูกเล่นกีฬาเดียวกันนั้นไม่ได้
แต่แม่รู้ว่าผมรักบาสแค่ไหน
และมันก็เป็นการบำบัดสำหรับผมด้วย
นั่นคือสิ่งที่ติดอยู่ในใจผมที่สุด ผมอยากเห็นปฏิกิริยาของพ่อ
ตอนที่ได้เห็นสิ่งที่ผมทำมาตลอด 15 หรือ 20 ปี
ผมเจอนิโคลัส บาทูมครั้งแรก ตอนผมเป็นหัวหน้าโค้ชให้ทีมเลอ ม็องส์
ตอนที่นิโคลัสเข้าทีม เขาเพิ่งอายุครบ 15 ปี
และทันทีที่เขาเข้ามา
เขาก็โดดเด่นกว่าคนอื่น
ผมประทับใจในความคล่องตัว และการเคลื่อนไหวที่ลื่นไหลของเขา
แน่นอนว่าตอนนั้นเขายังไม่เก่งอย่างทุกวันนี้
แต่เราดูออกเลยว่าอนาคตเขาสดใสแน่นอน
ตอนนั้นผมอายุ 15 ปี เขาบอกว่า "เดี๋ยวนายมาเริ่มซ้อมกับเรานะ"
แล้วอันดับผมก็ดีขึ้น
ตอนผมอายุ 16 หรือ 17 เขาให้ผมลงสนาม แล้วพออายุ 18 เขาก็ให้ผมเป็นตัวหลัก
จากนั้นก็ส่งผมเข้าดราฟต์ แล้วผมก็ติดดราฟต์
ปีต่อมา เขารับตำแหน่งโค้ชทีมชาติ และนั่นเป็นปีแรกของผม
ผมทำงานให้เขา ทำงานร่วมกับเขา มาตลอด 20 ปีที่ผ่านมา ไม่หยุด
ถ้าเราอยากเอาชนะพวกเขาในการสวิตช์เกม
เราก็ต้องหาจุดได้เปรียบให้เจอ
ผมรู้ว่าทุกครั้งที่ซ้อม ทุกเกมที่เล่น ทุกวิดีโอที่ดู
เขาจะต้องมีเรื่องดุผม เหมือนผมยังอายุ 15
แต่นั่นคือความสัมพันธ์ของเรา เขาไม่ได้ดุเพราะอยากดุ
แต่เขาอยากให้ผมเป็น ผู้เล่นที่เก่งกาจตั้งแต่อายุ 15 ซึ่งผมชอบ
มาคุยกันเรื่องเกมวันพรุ่งนี้
สิ่งสำคัญคือแรงผลักดันและความทุ่มเท
เราต้องมีสิ่งนั้นก่อน
ฉันรู้ว่าพวกนายอยากชนะ
เราทุกคนอยากชนะ ทุกคน
เราต้องมีแรงผลักดันแบบนี้แหละ และต้องควบคุมมันให้ดี
ทีมนั้นแข็งแกร่งมาก
ผมยกให้พวกเขาแข็งแกร่งรองจากแค่สหรัฐฯ
แต่เราเองก็มีฝีมือพอ ที่จะชนะรอบก่อนรองชนะเลิศ
อย่าเพิ่งไปคิดถึงเรื่องหลังจากนั้น
คิดแค่สิ่งที่ต้องทำตอนนี้ก็พอ
เราจะพาตัวเองไปสู่ความสำเร็จยังไง
คำตอบคือต้องรวมใจกัน
(ฝรั่งเศส พบ แคนาดา รอบก่อนรองชนะเลิศ)
นี่คือเหตุผลที่เราเล่นบาสเกตบอล
นี่คือเหตุผลที่เรามาโอลิมปิก
เราแข่งกันเกมเดียว ไม่ได้แข่งซีรีส์
ต่อไปนี้นี่คือเกมบาสของผู้ใหญ่
ไม่ใช่เกมของเด็ก แต่เป็นของคนที่โตแล้ว
(เวมบี้)
มีสามสิ่งที่เราต้องทำเพื่อคุมเกมนี้
หนึ่งคือรับมือกับเสียงเชียร์ของเจ้าบ้าน
เราจะทำยังไง
ใช้พลังงานของพวกเขาเป็นอาวุธ สามัคคีกันไว้
โอเคนะ อย่างที่สองคือถ้าโดนทำฟาวล์แบบงี่เง่า
เราต้องไม่โวยวาย
เล่นต่อไปก็พอ เพราะนั่นแสดงว่าจิตใจเราแกร่ง
และพวกเขาจะเห็นว่าเราน่ากลัวยังไง
และอย่างที่สาม
เกมไม่ได้ตัดสินกันในหนึ่งควอเตอร์ สองควอเตอร์ หรือสามควอเตอร์
แต่ตัดสินกันในสี่ควอเตอร์
เราต้องเล่นให้สามัคคีกัน ตลอด 40 นาที โอเคนะ
ทุกนาทีที่ได้บอลคือนาทีสำคัญ
โอเค เข้ามารวมกัน
นี่คือจุดเริ่มต้นเรื่องราวของเรา
นี่คือโอกาสที่พิเศษมาก
สิ่งที่จะทำให้เกมนี้ต่างจากเกมปกติ
คือการข้ามขีดจำกัดตัวเอง
เราต้องรวมใจกัน ถึงจะข้ามขีดจำกัดตัวเองได้
พวกนั้นไม่พร้อมรับมือแน่ เพราะมันไม่ใช่สิ่งที่จะเตรียมตัวรับมือได้
แม้แต่เราเองก็ยังไม่รู้ว่าเราจะทำได้แค่ไหน
จะไม่มีใครหยุดเราได้ อย่าให้พวกนั้นมีเวลาพักหายใจ
เก็บรีบาวด์ให้ได้ทุกครั้ง
วิ่งให้เหมือนใส่เกียร์หมา
เราจะกลับไปใช้เกมรับอย่างที่ไม่เคยทำมาก่อน
คืนนี้เราอาจหมดแรงจนแทบขาดใจ แต่เราจะทุ่มทุกอย่างที่มี
ตั้งแต่ฟอร์มทีม เรายังไม่ได้เล่นในเกมที่ดีจริงๆ เลย
คืนนี้ต้องทำให้ได้ ลุยเลย
สู้ๆ
รวมใจ
- น้ำเงิน ขาว แดง - รวมใจ
เอาล่ะ
พยายามเล่นให้สนุกเข้าไว้
- แคนาดานับสาม หนึ่ง สอง สาม - แคนาดา
ไปกันเลย สู้มัน
เจ้าภาพฝรั่งเศส ต้องการจะไปต่อในทัวร์นาเมนต์นี้
พวกเขาต้องเจอกับ หนึ่งในทีมที่เก่งที่สุดของอีกฟากโลก
เกมนี้มีตั๋วเข้ารอบรองชนะเลิศเป็นเดิมพัน ผู้ชนะจะได้เจอกับเยอรมนี
ยาบุเซเลชู้ต
ชู้ตสามแต้มลงไปแล้ว
ในสนามตอนนี้สะเทือนเหมือนแผ่นดินไหว
ต่างจากที่ลีลนิดหน่อย
- สวยครับ ส่งได้ดี - พระเอกมาแล้ว
ยาบุเซเลจ่ายบอลได้ไร้ที่ติ
คอร์ดิเนียร์คุมเกม ก้าวเข้าไปชู้ตสามแต้ม
สวยงาม
ฝรั่งเศสชู้ตสามลูกลงทั้งสามลูก
นัวกันใต้แป้นครับ เวมบี้สกัดไว้ได้
ฝรั่งเศสสวนกลับด้วยเกมเร็วอีกครั้ง คอร์ดิเนียร์ ชู้ตจากที่เดิม
ลงไปเหมือนเดิม
เราต้องหยุดฝ่ายนั้นให้ได้ ตอนนี้ฝ่ายนั้นชู้ตสี่ลงสาม
สองลูกมาจากจังหวะสวนกลับ
ตอนนี้ฝรั่งเศสไม่รู้จักคำว่าพลาดครับ
เข้าตำแหน่ง ไป…
ให้ตายสิ เป่าฟาวล์สิวะ
บรูคส์ครับ หยุดกะทันหัน
ก้มหลบแล้วกระโดดชู้ต บรูคส์
ไม่ลงครับ บอลหลุดตอนขึ้นชู้ต
จิตใจเราต้องมั่นคง ต้องแข็งแกร่ง
เพราะเกมนี้มีกระทบกระทั่งเยอะแน่นอน
และเราก็ไม่ได้ตัวใหญ่ขนาดนั้น
จัดการมันเลย
บาร์เร็ตต์ฉกบอลไปได้ แต่จับไม่อยู่
- พลาดง่ายๆ เวมบี้ครับ - ให้ตายสิ
ส่งต่อ เลสซอร์ตทำสองแต้ม
ไม่รู้โผล่มาจากไหน
ฟาวล์ ให้ตายสิ
- ทีมผมยังไม่ได้โยนโทษเลย - แต่นี่ไม่ใช่…
- นี่ไม่ใช่ฟุตบอลน่ะ - ผมไม่รู้ คอยดูต่อไป ถ้ายังไงให้คุณ…
นี่ไม่ใช่ฟุตบอลนะ ที่จะมาแบบว่า "เล่นไปเถอะ"
ฟูร์นิเยร์
ออกจากสกรีน ฟูร์นิเยร์โยนลูกขึ้นไป
- โยนได้สวย - เลสซอร์ตรับจบครับ
ฝรั่งเศสคุมเกมได้หมด ทั้งสองฝั่งสนามในควอเตอร์แรก
แคนาดาโดนซัดหนักตั้งแต่เริ่มเกม
พวกเขาเน้นเล่นใต้แป้น
เข้าใจจุดที่ได้เปรียบ แล้วใช้ประโยชน์จากมันเต็มที่
ควอเตอร์สอง ทีมแคนาดาเริ่มทำฟาวล์เยอะขึ้น
กรรมการเป่าฟาวล์ให้แฟร์ๆ หน่อย
ปล่อยให้เราเล่นบ้าง
ตอนนี้ฝรั่งเศสนำห่าง 15 แต้ม
แคนาดายังไม่มีจังหวะการเล่น
เขาคนนี้ต้องเริ่มพาทีมทำแต้มได้แล้ว
เอสจีเอมาแบบลื่นไหล ชู้ตระยะกลางเข้านิ่มๆ
เก็บไปได้สองแต้ม
ไชเป็นหนึ่งในผู้เล่นที่เก่งที่สุดในโลก
มีหลายเกมที่อะไรๆ ไม่เป็นไปตามที่เราต้องการ
เขามักจะเป็นคนจุดประกายให้เราเสมอ
เอสจีเอชู้ตสอง ลงสอง จากการครองบอลสองครั้งล่าสุด
ไช กิลเจียส-อเล็กซานเดอร์ ลอยตัวและชู้ตลงไป
จะดีเกินไปแล้ว
เขามาแล้วครับ มาสักที เอาล่ะทีนี้
เลสซอร์ตทำฟาวล์จากด้านนอก
แถมมีอะไรนิดหน่อยหลังจังหวะนั้น
- ตอนนี้สถิติโยนโทษอยู่ที่เท่าไหร่ - 16 ต่อ 6
เฮ้ สถิติโยนโทษ 16 ต่อ 6
นิลิคีนาโดนฟาวล์
ให้ตายสิ
เฮ้ ทุกคน เราทำฟาวล์รัวเลย เหลืออีก 20 นาทีให้แก้มือ
อย่าผ่อน ลุยเลย
แฟนๆ นั่งไม่ติดเก้าอี้ครับ
ฝรั่งเศสกำลังจะจบครึ่งแรกแบบยิ่งใหญ่
ยาบุเซเลชู้ตสามแต้ม
- ลงไปแล้ว - ยาบุเซเล
เป็นครึ่งแรกที่สุดยอดสำหรับฝรั่งเศส
พวกคุณต้องทำหน้าที่ดีกว่านี้
หมอนั่นขยับตอนสกรีน ขยับตอนสกรีนเลย
รับไม่ได้ว่ะ
ช่วยเป่าบ้างสิ
ขอล่ะ ผมเล่นเพื่อชีวิตนี้เลยนะ
พวกเขามีความมุ่งมั่นพอ ที่จะกลับมาตีตื้นหลังตาม 16 แต้มไหม
ถ้าเราเล่นกันแบบเร่ง…
เล่นแบบใช้ใจ
เก่งมาก เยี่ยมมากทุกคน
- ครึ่งหลังขอแบบเดิม - เอาไงต่อ
- เหลืออีกครึ่งเกม - เอาไงต่อ
- อีก 20 นาที - เอาเลย
- เก่งมาก ต้องงี้สิ - ใช่ เราเก่งมาก
กลับไปเล่นในแบบของเรา
ตอนนี้เราหมูเกินไป
- เราจะกลับมาครองเกมยังไง - เกมรับ
ดี และเราจะไม่ทำอะไร อะไรที่ทำไม่ได้
- ไม่ฟาวล์ - ดี โอเค
ทีนี้… โอเค ฉันบ่นอยู่ตลอด
และตอนนี้สถิติโยนโทษคือ 25-8
และฉันไม่อยากให้ใครงอแง
เพราะฝ่ายนั้นรู้ดี เราเล่นในถิ่นพวกเขา
โอเคนะ ตอนนี้เราต้องชนะควอเตอร์นี้ให้ได้ สามัคคีกันไว้
โอเคนะ สามัคคีกัน ไม่มีใครบอกว่าเกมนี้ง่าย
เราออกไปลุยให้ชนะ ไปกันเลย
ลุยเลย
- แคนาดานับสาม หนึ่ง สอง สาม - แคนาดา
- รวมใจ น้ำเงิน ขาว แดง - รวมใจ
ช่วงนาทีแรกๆ สำคัญมาก
- ลุยเลย - สู้ๆ ทุกคน
รู้ไหมว่าสถิติโยนโทษ 25-8
เห็นแล้ว
เป็นไปไม่ได้ เกิดมาผมเพิ่งเคยเห็น
แต่ผมให้คุณ… คืองี้ เกมนึง 40 นาที ดังนั้น…
แคนาดาจะตีตื้น หลังถูกนำไป 16 แต้มในครึ่งแรกได้ไหม
ผมอยากเห็นอาร์เจ บาร์เร็ตต์โชว์ฝีมือ
ในทีมนี้ อาร์เจเป็นคนที่ทำแต้มเฉลี่ย เกิน 20 แต้มต่อเกม
และดิลลอน บรูคส์จะหาโอกาสบุกได้ไหม
บรูคส์เริ่มเกมนี้ด้วยสถิติชู้ตห้าลงศูนย์
อะไรวะ
นั่นคือผู้เล่นที่เก่งที่สุดในสนาม
และพวกคุณปล่อยให้ฝั่งนั้นทำฟาวล์ตลอด
บาร์เร็ตต์ดึงฟาวล์ ลูกลงห่วง
หรือนี่จะเป็นสัญญาณเล็กๆ
ว่าทีมแคนาดาจะเริ่มไล่ตามแล้ว
โห ดอร์ตเล่นได้สวย
เข้าไปเดาะ เอสจีเอเก็บไปได้
สองรุมหนึ่ง
ปิดจ็อบครับ
สวยงาม
ค่อยๆ ไล่ตามมาแล้ว
แคนาดาตอนนี้ตาม 11 แต้ม
- สู้ต่อไป - ถ้าอยากชนะ ก็ต้องลุย
นั่นคือที่เขาจะบอก
- น้ำเงิน ขาว แดง - รวมใจ
เข้าสู่ควอเตอร์ที่สี่
ฝรั่งเศสจะรักษาคะแนนนำได้ หรือแคนาดาจะมีลูกฮึด
บาร์เร็ตต์ไม่มีใครประกบ ลงครับ
ยาบุเซเลชู้ต
ไปเลย ไปๆ
ส่งให้พาวเวลล์ ทางสะดวก
อาร์เจ บาร์เร็ตต์หลุดไปด้านหลังเกมรับ
ฝรั่งเศสขอเวลานอก
ตอนนี้สกอร์ต่างกันแค่ห้าแต้ม
สู้ๆ
ในหัวเราต้อง…
เราต้องลุยให้หนักเหมือนที่เล่นก่อนหน้านี้
ตอนนี้เราไม่ได้ส่งบอลเลย ฝ่ายนั้นดักเราได้หมด
เราต้องลองเสี่ยง
ทีแรกฝรั่งเศสคุมเกมไว้ได้อยู่หมัด
แต่ตอนนี้แคนาดาค่อยๆ ตีตื้น
ลุยเลย อีวาน
ฟูร์นิเยร์ส่งสายตาให้เวมบันยามา
ฟูร์นิเยร์ ชู้ตไป
ลงไปแล้ว
ช็อตเด็ด
อีวาน… เราได้เห็นฝีมือเขาชัดๆ ในเกมนั้นเอง
นั่นคือบ้านเกิดของเขา สนามแข่งอยู่ห่างจากที่ที่เขาโตมาแค่ไม่กี่บล็อก
เขาชู้ตลูกเด็ดๆ ได้ ในเกมที่สำคัญที่สุดของทัวร์นาเมนต์
ฟูร์นิเยร์กระโดดชู้ต
ลงไปแล้ว
เหลืออีกสองนาที มีตั๋วเข้ารอบรองเป็นเดิมพัน
เวมบันยามา
เหลือสองวินาที ฟูร์นิเยร์ เด็ดมากครับ
ฟูร์นิเยทำแต้มได้อีกแล้ว
เทพเจ้าแห่งบาสเกตบอลฝรั่งเศส ได้บันดาลคำอธิษฐานให้เป็นจริงแล้ว
ช่วงเวลานั้นเราทุกคนรู้สึกเหมือนกัน… คือทุกอย่างมันช้าไปหมด
แบบว่า… บอลค่อยๆ ลอยไป และเราก็อธิษฐานในใจให้มันลง
แต่ในตอนนั้นเรารู้ว่าลงแน่
และพอลงไปจริงๆ เสียงเชียร์ในสนามก็ระเบิด
ที่เขาโชว์ฟอร์มแบบนั้น และชู้ตลูกสำคัญลงในเวทีนั้น
ในตอนนั้น… เขาควรได้รับคำชมจริงๆ
ฝรั่งเศสชนะแบบขึ้นนำตั้งแต่ต้นจนจบเกม
ต่อไปฝรั่งเศสจะเตรียมล้างตา ในรอบรองชนะเลิศกับเยอรมนี
หลังผ่านเข้าสู่รอบต่อไปในโอลิมปิก ปารีส
ฝั่งนั้นเล่นแบบไม่พักหายใจ
เจ็บใจว่ะ เป็นความรู้สึกที่เลวร้ายโคตรๆ
พวกนั้นสู้กับเราเต็มที่เพื่อประเทศ
โยนโทษ 42 ครั้ง
บ้าเอ๊ย
(บาร์เร็ตต์ 9)
นี่เป็นผลการแข่งที่เราทุกคนเจ็บใจ
แต่ฉันอยากบอกพวกนายว่า นี่คือโอลิมปิกแรกในรอบ 24 ปีของเรา
พวกนายทำได้ดีมาก ชนะสาม แพ้หนึ่ง
แน่ล่ะ เราไม่อยากแพ้ในรอบก่อนรองชนะเลิศ
แต่ประสบการณ์ครั้งนี้… นี่จะไม่ใช่โอลิมปิกสุดท้ายของพวกนาย
จำไว้ว่าครั้งนี้มันเจ็บแค่ไหน
เพราะครั้งต่อไปที่มีโอกาสได้เล่นเกมระดับนี้
เราต้องนึกความรู้สึกนี้ให้ออก
ขอให้จดจำความดุเดือดที่ร่างกายต้องเจอ ในเกมที่เพิ่งเล่นไป
นี่ไม่ใช่เอ็นบีเอ
นี่คือฟีบา และพวกเขาไม่แคร์ พวกเขาไม่เป่า
พวกเขาจะปล่อยเบลอ
มันคนละกติกากัน
ไช นายเล่นได้ดีที่สุด พูดอะไรหน่อย
ใช่ นี่เป็นความรู้สึกที่แย่มาก
ส่วนตัวแล้วฉันว่า… ฉันอาจไม่เห็นความสำคัญของโอกาสครั้งนี้
เมื่อเกมจบลง
ถึงคิดได้ว่ากว่าจะมีโอกาสแบบนี้อีกครั้ง ก็ต้องรอไปสี่ปี
ซึ่งนานมากนะ
ดังนั้น ขอแนะนำให้พวกนายจดจำความรู้สึกนี้ไว้
เกมแบบนี้คือโอกาสพิเศษเพราะสี่ปีจะมีหนนึง
และเราต้องพร้อมลุยโอลิมปิกปี 2028
ทำให้ดีที่สุด
เอาล่ะ ครั้งสุดท้าย มาเร็ว
สามัคคีกันไว้ แล้วเราจะกลับมาใหม่
เราจะกลับมาใหม่
- แคนาดานับสาม หนึ่ง สอง สาม - แคนาดา
เรารู้ว่าคู่แข่งคนต่อไปคือใคร เราจะได้เล่นกับเยอรมนีอีกครั้ง
ซึ่งเราเองก็อยากเจอพวกนั้นอีก
ฉันบอกว่าไงเพื่อน
เล่นได้ดีมาก
คืนนี้อาจนอนไม่หลับก็ได้
ถ้าพวกนายคิดถึงเกมต่อไปแล้ว
งั้นก็ขอให้เข้าใจไว้ว่าทุกเกมมีเดิมพัน
และเรามีโอกาสชนะทีมต่อไปที่เราจะเจอ
แต่ทำไมฉันคิดว่าเรามีข้อได้เปรียบ
เพราะพวกนั้นมั่นใจเกินไป
บางคนอาจถึงขั้นหยิ่ง
แต่เป้าหมายเราคือ ใช้ความมั่นใจของพวกนั้นเป็นอาวุธ
เราต้องชิงความมั่นใจนั้นมา
แล้วพวกนายจะเห็น เราจะทะยานไปสู่ชัยชนะ
ลุยกันเลย
รวมใจ
น้ำเงิน ขาว แดง
รวมใจ
- น้ำเงิน ขาว แดง - รวมใจ
คำบรรยายโดย อัจฉริยา สุกใส